== Musikvideo ==
Den [[18. november]] 2015, udgav bandet en [[lyrikvideo]], indeholdende teksten til sangen, samt masser af billeder af forsangerens barndom, familie og enkelte billeder fra dennes rolle som Grunk i [[Krummerne]]-filmene. Lyrikvideoen var fire minutter og ti sekunder lang. En officiel [[musikvideo]] til "7 Years" blev udgivet på [[YouTube]] den [[15. december]] 2015, og havde en længde på tre minutter og nioghalvtreds sekunder.<ref>[https://www.youtube.com/watch?v=LHCob76kigA Lukas Graham – 7 Years (OFFICIAL MUSIC VIDEO) -] {{Webarchive|url=https://web.archive.org/web/20160209173837/https://www.youtube.com/watch?v=LHCob76kigA |date= 9. februar 2016 }} YouTube</ref> Videoen viser Lukas Graham fortællende en historie fra [[Det Kongelige Teater]], mens han samtidig bevæger sig rundt på [[Christiania]], hvor han er vokset op. Der vises også klip fra hans [[far (familie)|fars]] [[gravsted]], samt fra [[Los Angeles]]. Herudover er der klip med hele bandet, både opstillet og i koncert.
Videoen er skrevet, instrueret og klippet af instruktør René Sascha Johannsen.
Musik Kultur